Kuid 1940. aasta  sügisel taotles Nõukogude juhtkond uue ja suurejoonelise salatehingu sõlmimist. Molotov pidas Berliinis 12.-14. novembrini Hitleri ja Ribbentropiga intensiivseid läbirääkimisi ning Stalini korraldust täites tegi ettepaneku sõlmida viis salaprotokolli. Need pidid käsitlema Soomet, Bulgaariat, Türgit ja Musta mere väinu. Kuid seekord tundis Hitler end märksa kindlamini kui aasta tagasi. Ta lihtsalt ei reageerinudki Molotovi ettepanekule, vaid soovitas, et Nõukogude valitsus võiks Euroopa asemel laiendada oma  mõju hoopis India ookeani suunas.